CELEX: 62015CN0284
Language: sk
Date: 2015-06-10 00:00:00
Title: Vec C-284/15: Návrh na začatie prejudiciálneho konania, ktorý podal Cour du travail de Bruxelles (Belgicko) 10. júna 2015 – Office national de l’emploi (ONEm), M/M, Office national de l’emploi (ONEm), Caisse Auxiliaire de Paiement des Allocations de Chômage (CAPAC)

24.8.2015   
            
            
               SK
            
            
               Úradný vestník Európskej únie
            
            
               C 279/22
            
         Návrh na začatie prejudiciálneho konania, ktorý podal Cour du travail de Bruxelles (Belgicko) 10. júna 2015 – Office national de l’emploi (ONEm), M/M, Office national de l’emploi (ONEm), Caisse Auxiliaire de Paiement des Allocations de Chômage (CAPAC)
   (Vec C-284/15)
   (2015/C 279/27)
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Cour du travail de Bruxelles
   
      Účastníci konania pred vnútroštátnym súdom
   
   
      Odvolatelia: Office national de l’emploi (ONEm), M
   
      Odporcovia: M, Office national de l’emploi (ONEm), Caisse Auxiliaire de Paiement des Allocations de Chômage (CAPAC)
   
      Prejudiciálne otázky
   
   
               1.
            
            
               Má sa článok 67 ods. 3 nariadenia č. 1408/71 zo 14. júna 1971 (1) vykladať tak, že bráni tomu, aby členský štát odmietol započítať doby zamestnania potrebné na vznik nároku na dávku v nezamestnanosti, ktorej účelom je doplniť príjmy zo zamestnania na kratší pracovný čas, ak výkonu tohto zamestnania nepredchádzala nijaká doba poistenia alebo zamestnania v tomto členskom štáte?
            
         
               2.
            
            
               V prípade zápornej odpovede na prvú otázku, je článok 67 ods. 3 nariadenia o sociálnom zabezpečení č. 1408/71 zlučiteľný najmä s:
               
                           —
                        
                        
                           článkom 48 ZFEÚ v rozsahu, v akom podmienka, ktorej tento 67 ods. 3 podriaďuje započítanie dôb zamestnania, môže obmedziť voľný pohyb pracovníkov a ich prístup k určitým zamestnaniam na kratší pracovný čas,
                        
                     
                           —
                        
                        
                           článkom 45 ZFEÚ, ktorý „zahŕňa zrušenie akejkoľvek diskriminácie pracovníkov členských štátov na základe štátnej príslušnosti, pokiaľ ide o zamestnanie, odmenu za prácu a ostatné pracovné podmienky“, a stanovuje právo pracovníkov „uchádzať sa o skutočne ponúkané pracovné miesta“ (vrátane pracovných miest na kratší pracovný čas) v iných členských štátoch, „voľne sa za týmto účelom pohybovať na území členských štátov“ a zdržiavať sa tam „za účelom zamestnania v súlade s ustanoveniami zákonov, iných právnych predpisov alebo správnych aktov, ktorými sa upravuje zamestnávanie vlastných štátnych príslušníkov“,
                        
                     
                           —
                        
                        
                           článkom 15 ods. 2 Charty základných práv Európskej únie, ktorý stanovuje, že „každý občan Únie si môže slobodne hľadať zamestnanie [a] pracovať… v ktoromkoľvek členskom štáte“?
                        
                     
         
      (1)  Nariadenie Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci spoločenstva v znení zmenenom a aktualizovanom nariadením Rady (ES) č. 118/97 z 2. decembra 1996 (Ú. v. ES L 28, 1997, s. 1), zmenenom a doplnenom nariadením Rady (ES) č. 1606/98 z 29. júna 1998 (Ú. v. ES L 209, s. 1, ďalej len „nariadenie o sociálnom zabezpečení č. 1408/71“).